**NOTĂ INFORMATIVĂ**

**la proiectul de Lege  pentru modificarea şi completarea unor acte legislative**

Proiectul de Lege  pentru modificarea şi completarea unor acte legislative

este elaborat întru realizarea Programului de activitate a Guvernului Republicii Moldova 2015-2018 în partea ce ține de administrarea fiscală. Prezentul proiect împreună cu proiectul Legii privind Serviciul Fiscal de Stat constituie un pachet de acte legislative care are menirea consolidării capacităților de administrare a impozitelor și taxelor de către Serviciului Fiscal de Stat.

Măsurile de modernizare a administrării fiscale prevăzute de prezentul pachet constau în:

1. atribuirea Serviciului Fiscal de Stat a statutului de unică persoană juridică care consolidează toate cele 35 de inspectorate fiscale teritoriale și Inspectoratul Fiscal Principal de Stat într-o autoritate unitară;
2. abilitarea Serviciului Fiscal de Stat cu atribuții de urmărire penală a infracțiunilor fiscale și celor conexe cu acestea
3. asigurarea unei independențe funcționale și organizatorice a Serviciului Fiscal de Stat;
4. exonerarea Serviciului fiscal de Stat de atribuții nespecifice organului fiscal.

În acest sens proiectul prevede modificări și completări la legislația fiscală prin:

* excluderea din Titlul V al Codului fiscal a normelor care au fost incluse în proiectul Legii privind Serviciul Fiscal de Stat: capitolul II ,,Organul fiscal’’;
* aducerea în concordanță a altor articole, care conțineau referire la articolele abrogate;
* reformularea și modificarea noțiunilor (se referă nu numai la legislația fiscală dar la toate actele normative care conțin noțiuni ,,organ fiscal’’, inspectorat fiscal de stat teritorial’’, inspectorat fiscal de stat specializat’’, Inspectorat Fiscal Principal de Stat’’ și care, conform proiectelor, se cuprind în noțiunea ,,Serviciul Fiscal de Stat’’.

În legătură cu înzestrarea Serviciului Fiscal de Stat cu atribuții de urmărire penală proiectul prevede completări și modificări la Codul de procedură penală, Legea nr. 333-XVI din 10 noiembrie 2006 privind statutul ofiţerului de urmărire penală, Legea nr. 59 din 29 martie 2012  privind activitatea specială de investigații.Se propune ca Serviciul Fiscal de Stat să efectueaze urmărirea penală în privința infracțiunilor prevăzute la art. 241-242, 244, 2441,250-253 şi 3351 din Codul penal:

practicarea ilegală a activității de întreprinzător; pseudoactivitatea de întreprinzător; evaziunea fiscală a întreprinderilor, instituțiilor și oganizațiilor;evaziunea fiscală a persoanelor fizaice;transportarea, păstrarea sau comercializarea mărfurilor supuse accizelor, fără marcarea lor cu timbre de control sau timbre de acciz;fabricarea ilegală a semnelor de marcare de stat, punerea în circulaţie şi utilizarea acestora;însuşirea, înstrăinarea în cazurile nepermise de lege, tăinuirea bunurilor gajate, luate în leasing, sechestrate sau confiscate;insolvabilitatea intenţionată;insolvabilitatea fictivă;falsul în documente contabile.

 Reieșind din cele menționate se impun modificări și completări la legislația ce reglementează funcțiile publice.

Cu referire la Programului de activitate a Guvernului Republicii Moldova 2015-2018, acest document de politici, la capitolul IV compartimentul D prevede excluderea activităților improprii din competențele Serviciului Fiscal de Stat. În această ordine de idei, în conformitate cu prevederile art. 4 alin. (9) lit. a) din Legea pentru punerea în aplicare a titlului V din Codul fiscal nr. 408-XV din 26 iulie 2001, pînă la intrarea în vigoare a legislaţiei respective, organul fiscal, suplimentar la atribuţiile prevăzute de legislaţia fiscală, exercită şi atribuţii de organizare a evidenţei, evaluării şi vînzării bunurilor confiscate, bunurilor fără stăpîn, a bunurilor sechestrate perisabile sau cu termen de păstrare limitat, a corpurilor delicte, a bunurilor trecute în proprietatea statului cu drept de succesiune şi a comorilor (în continuare - bunuri).Administrarea bunurilor se realizează în conformitate cu prevederile Regulamentului aprobat prin Hotărîrea Guvernului nr. 972 din 11 septembrie 2001 (în continuare - Regulament).

Totodată, în condiţiile actuale, cînd accentul se pune direct pe necesitatea îmbunătăţirii şi eficientizării procedurilor de administrare fiscală şi racordării sistemului naţional de administrare fiscală la cel european, îndeplinirea de către Serviciul Fiscal de Stat şi a atribuţiilor de administrare a bunurilor ce trec în proprietatea statului îşi pierde actualitatea.

Ținem să specificăm că procesul de administrare a bunurilor implică din partea Serviciul Fiscal de Stat un consum mare de timp, finanţe, precum şi de resurse umane. Drept urmare, resursele efective care pot fi utilizate în procesul de administrare fiscală sunt consumate pentru activități nespecifice domeniului său de activitate. Menționăm că la momentul actual, în activitatea de administrare a bunurilor sunt antrenate peste 40 de funcționari fiscali, care exercită aceste atribuții concomitent cu cele de administrare fiscală, fapt ce creează imposibilități în vederea realizării calitative și la timp a acestora.

Avînd în vedere acest fapt, se consideră oportun de a investi cu atribuţii de administrare a bunurilor respective Agenția Proprietății Publice din subordinea Ministerul Economiei (în continuare – Agenție).

Menționăm că, potrivit actelor normative în vigoare, Agenția realizează politica statului în domeniul administrării proprietății publice, inclusiv exercită și funcțiile de proprietar al patrimoniului ce aparține statului, în modul stabilit și în limitele competențelor atribuite. Acest lucru este posibil și în circumstanțele în care, potrivit pct. 14 al Regulamentului Agenției Proprietății Publice subordonată Ministerul Economiei, aprobat prin Hotărîrea Guvernului nr. 1008 din 10.09.2007, Agenția poate fi investită și cu alte atribuții și drepturi prevăzute de legislație, decît cele enumerate în Regulamentul respectiv.

Printre principalele avantaje, ce ar rezulta din atribuirea acestor competențe Agenției se pot specifica:

* posibilitatea asigurării unei evidențe depline și unice a proprietăților și bunurilor trecute în proprietatea statului;
* organizarea și monitorizarea în permanență a întregului proces aferent gestionării bunurilor transmise la evidența acesteia;
* monitorizarea în permanență a cererii și ofertei de bunuri pe piață;
* identificarea, prin toate mijloacele legale posibile, a potențialilor cumpărători;
* organizarea procesului de prezentare a ofertelor, de organizare a concursurilor, precum și de organizare a procesului de comercializare a bunurilor;
* micșorarea cheltuielilor de administrare;
* înființarea și gestionarea unor magazine specializate, prin intermediul cărora s-ar comercializa bunuri cu acest statut;
* asigurarea cu suport juridic permanent și adecvat, etc.

În această ordine de idei, Agenția va putea realiza și interesul direct al statului – ca administrarea, comercializarea unor asemenea bunuri și încasarea la buget a sumelor rezultate din comercializarea lor să se realizeze cît mai eficient și în termene cît mai restrînse.

Sub aspectul practicii internaţionale cu referinţă la subiectul respectiv, menţionăm că în alte ţări administrarea unor astfel de bunuri nu se realizează de către organul fiscal, ci de către autorităţi specializate. Astfel, spre exemplu, în Belgia, Belorusia, Ucraina şi Rusia administrarea bunurilor cu acest statut intră în atribuţiile unor instituţii specializate, dar nicidecum a Serviciului Fiscal de Stat, iar în Olanda, Macedonia, Serbia organul fiscal administrează doar bunurile confiscate de către acestea.

Drept urmare, se propun modificările respective la Legea nr.121-XVI din 4 mai 2007 privind administrarea şi deetatizarea proprietăţii publice, prin care de investit Agenția Proprietății Publice cu atribuțiile a bunurilor respective, precum și la alte legi care prevăd norme similar.

Printre alte funcții nespecifice Serviciului Fiscal de Stat proiectul prevede:

* veniturile din vînzarea și privatizarea patrimoniului public urmează a fi încasate de organul care semnează contractele respective și nu de Serviciul Fiscal de Stat;
* defălcările în fondul viei și vinului nu fac parte din plăți fiscale și urmează a fi administrate de Consiliul de administrație a acestui fond;
* defălcările în fondul de dezvoltare a bazei normative în construcții urmează a fi achitate de plătitorii acestui fond;
* excluderea atribuției de efectuare a controlului plăților pentru utilizarea subsolului din motiv că la moment Codul fiscal stabilește taxa pentru resurselor naturale care și așa este administrată de SFS, iar altă plată nu există.

**Ministrul finanţelor Anatol ARAPU**